Likumprojekts

**Grozījumi Tiesnešu disciplinārās atbildības likumā**

Izdarīt Tiesnešu disciplinārās atbildības likumā (Latvijas Republikas Saeimas un Ministru Kabineta Ziņotājs, 1994, 23.nr.; 1997, 14.nr.; 1998, 23.nr.; 2004, 2.nr.; 2010, 14.nr.) šādus grozījumus:

1. 2. pantā:

izteikt otro daļu šādā redakcijā:

„(2) Tiesnešu disciplinārkolēģijas sastāvā ir šādi vēlēti locekļi:

1. Augstākās tiesas priekšsēdētāja vietnieks;
2. divi Augstākās tiesas tiesneši;
3. divi apgabaltiesu priekšsēdētāji;
4. divi rajonu (pilsētu) tiesu priekšsēdētāji;
5. divi zemesgrāmatu nodaļu priekšnieki.”;

papildināt pantu ar jaunu 2.1 daļu šādā redakcijā:

„(21) Tiesnešus par Tiesnešu disciplinārkolēģijas locekļiem uz četriem gadiem ievēlē tiesnešu konference, aizklāti balsojot.”;

papildināt pantu ar 2.2 daļu šādā redakcijā:

„(22) Tiesnešu disciplinārkolēģijas sastāvā ir šādi pastāvīgie locekļi vai to pilnvarotas personas:

1. tieslietu ministrs;
2. ģenerālprokurors;
3. tiesībsargs;
4. Latvijas Zinātņu akadēmijas apstiprinātu tiesībzinātņu ekspertu deleģēts pārstāvis.”;

uzskatīt līdzšinējo 2.1 daļu par panta 2.3 daļu;

izteikt ceturto daļu šādā redakcijā:

„(4) Tiesnešu disciplinārkolēģijas sēdēs ar padomdevēja tiesībām var piedalīties tiesnešu biedrību pārstāvji.”

2. Papildināt 6. panta pirmo daļu pēc vārda „četru” ar vārdu „vēlētu”.

3. Papildināt pārejas noteikumus ar 4. un 5. punktu šādā redakcijā:

„4. Pēc grozījumu šā likuma 2. pantā, kas paredz izmaiņas Tiesnešu disciplinārkolēģijas sastāvā, spēkā stāšanās četri Augstākās tiesas tiesneši turpina pildīt Tiesnešu disciplinārkolēģijas locekļa pienākumus līdz nākamajai tiesnešu konferencei, kurā no Augstākās tiesas tiesnešu vidus tiek ievēlēti jaunie Tiesnešu disciplinārkolēģijas locekļi.

5. Pārejas noteikumu 4. punktā noteiktajā kārtībā ievēlēto Tiesnešu disciplinārkolēģijas locekļu pilnvaru termiņš beidzas vienlaikus ar pārējo vēlēto Tiesnešu disciplinārkolēģijas locekļu pilnvaru termiņu.”

Tieslietu ministrs A. Štokenbergs

Valsts sekretārs M. Lazdovskis

13.06.2011. 14:20

255

L. Novožilova

67036827, linda.novozilova@tm.gov.lv